A-1 Pictures

Ang **A-1 Pictures** kabilang na ang mga seryeng tulad ng *Fairy Tail*, *Sword Art Online*, *Shigatsu wa Kimi no Uso*, at *Kaguya-sama wa Kokurasetai*.

May apat silang istudyo sa kasalukuyan: tatlo sa Tokyo at isa sa Fukuoka. Una nilang prinodyus ang orihinal na anime na *Zenmai Zamurai* noong 2006 hanggang 2009. Noong 2007 naman, inilabas nila ang anime ng sikat na baseball manga na *Ookiku Furikabutte*, at nagdaos ng panel para rito sa Tokyo International Anime Fair. Sa parehong taon, nagdaos rin sila ng panel sa Anime Expo na ginanap sa Long Beach, California sa Estados Unidos.

Sila ang napiling istudyo ng cable channel na Animax para isa-anime ang *Takane no Jitensha*, ang nanalong script sa ika-6 na edisyon ng Animax Awards, na ipinalabas sa naturang channel noong 2008. Noong 8 Nobyembre, inanunsyo nila ang pagsasa-anime nila sa popular na video game na *Persona 3*. Pinamagatang *Persona: Trinity Soul*, sequel ito ng laro na ipinalabas noong Enero 2008. Samantala, inanunsyo naman noong Marso 2008 sa Tokyo International Anime Fair ang pagprodyus nila sa bagong anime ng seryeng *Tetsuwan Birdy*. Pinamagatang *Tetsuwan Birdy: Decode*, nagkaroon ito ng dalawang season, na ipinalabas mula Hulyo hanggang Setyembre 2008 at Enero hanggang Marso 2009. Inanunsyo naman sa isyu ng magasin na *Animedia* para sa Agosto 2008 ang anime ng manga na *Kuroshitsuji*, na inilabas noong Oktubre ng taong ding yon, hanggang Marso 2009. Sa parehong buwan din nila inilabas ang anime ng manga na *Kannagi*. Samantala, inanunsyo naman noong Nobyembre 2008 na sila ang gagawa sa anime ng video game ng Sega na *Senjou no Valkyria*, na inilabas naman noong Abril hanggang Setyembre 2009.

Sila ang pangunahing istudyo na gumawa sa anime ng shounen manga na *Fairy Tail*. Nagkaroon ito ng tatlong magkakahiwalay na serye: ang una mula 2009 hanggang 2013, pangalawa noong 2015 hanggang 2016, at pangatlo mula 2018 hanggang 2019, para sa kabuuan na 328 episode.

Inanunsyo naman noong Enero 2008 na sila ang gagawa sa isang sci-fi na pelikula na may tentatibong pamagat na *The Uchuu Show*, na nakatakdang ipalabas sa taong 2008. Gayunpaman, inurong ito sa 2010 na may bagong pamagat na *Uchuu Show e Youkoso* at nag-premiere sa Berlin International Film Festival.

### 2010s 
Noong 2010, nakipagtulungan ang A-1 Pictures sa isang proyekto ng Aniplex at ng TV Tokyo na *Anime no Chikara*. Tatlo ang nagawang orihinal na anime sa ilalim nito noong 2010: *Sora no Woto*, *Senkou no Night Raid*, at *Seikimatsu Occult Gakuin*. Bukod sa proyektong ito, inilabas din nila ang mga anime ng yaoi na nobelang biswal na *Togainu no Chi* at ang slice of life na yonkoma na *Working!!*, pati na rin ang mga pangalawang season ng *Kuroshitsuji* at *Ookiku Furikabutte*.

Noong Hunyo 2010, inanunsyo ng Sony Music Entertainment na ang prodyuser na si Masuo Ueda ang papalit kay Katsumata bilang pangulo at CEO, matapos nitong tanggapin ang posisyon bilang kumakatawang direktor sa Aniplex. Samantala, inilabas naman mula Abril hanggang Hunyo ang *Anohana*. Tungkol sa kuwento ng isang grupo ng mga magkakaibigang namatayan ng kaibigan noong bata pa sila, nakatanggap ito ng mga parangal at papuri mula sa mga kritiko, at itinuturing bilang isa sa mga pinakamagagandang nagawang anime ng dekada. Bukod dito, isina-anime rin nila ang shounen manga na *Ao no Exorcist*, na inilabas mula Abril hanggang Oktubre, gayundin ang mga idol na video game na *Uta no Prince-sama* at *The Idolmaster*. Sa parehong taon din nila inilabas ang pangalawang season ng *Working!!*.

Anim din na anime ang ginawa nila noong 2012, kabilang na ang mga sikat na serye tulad ng *Magi* at *Sword Art Online*. Bukod sa dalawang ito, isina-anime rin nila ang manga na *Uchuu Kyoudai* at ang video game na *Chousoku Henkei Gyrozetter*., pati na ang nobelang *Shinsekai Yori*. Naglabas rin sila ng isang orihinal na anime, *Tsuritama*, na ipinalabas mula Abril hanggang Hunyo. Bukod sa mga ito, inilabas rin nila ang mga pelikula ng *Fairy Tail* at ng *Ao no Exorcist*.

Nag-host ang A-1 Pictures ng isang panel sa Anime Expo 2013. Dumating ang pangulo ng istudyo na si Masuo Ueda para personal na ianunsyo ang mga ilalabas na anime nila. Walo ang inilabas nilang anime noong 2013, kabilang na ang dalawang orihinal na gawa: *Vividred Operation* at *Galilei Donna*. Isina-anime rin nila sa taong ito ang nobelang magaan na *Oreshura* at ang mga manga na *Servant × Service* at *Gin no Saji*. Noong 7 Oktubre 2012, inanunsyo na nilipat sa kanila ang pagprodyus sa ikalawang season ng *Oreimo* mula sa AIC Build, na ipinalabas mula Abril hanggang Hunyo 2013. Bukod rito, ginawan rin nila ng pangalawang season ang mga seryeng *Uta no Prince-sama* at *Magi*. Ginawan rin nila ng pelikula ang *Anohana* at ang manga na *Saint Onii-san*.

Labing-isang anime ang nilabas nila noong 2014, kabilang na ang ikalawang season ng *Fairy Tail*. at *Aldnoah.Zero* na inilabas noong Hulyo at ginawa sa pakikipagtulungan sa Troyca. Sa Enero rin nila nilabas ang ikalawang season ng *Gin no Saji*. Inilabas nila noong Abril ang anime ng nobelang magaan na *Ryuugajou Nanana no Maizoukin*. Samantala, inanunsyo naman na  sila ang gagawa sa anime ng manga na *Magic Kaito* na ipinalabas mula Oktubre hanggang Marso ng sumunod na taon. Gumawa rin sila ng isang anime na base sa video game na *Persona 4*, na ipinalabas mula Hulyo hanggang Setyembre sa ilalim ng pamagat na *Persona 4: The Golden Animation*. Nilabas rin nila ang pangalawang season ng *Sword Art Online* at ang pangatlong season ng *Kuroshitsuji* noong Hulyo.

Inanunsyo rin na sila ang gagawa sa popular na manga na *Nanatsu no Taizai*, na ipinalabas mula Oktubre hanggang Marso ng sumunod na taon. Sa parehong panahon din nila nilabas ang anime ng manga na *Shigatsu wa Kimi no Uso*, na umani ng mga papuri mula sa mga kritiko at itinuturing din bilang isa sa mga pinakamagagandang anime ng dekada.

Bukod sa mga serye, tatlong pelikula ang inilabas nila noong 2014. Noong Enero, inilabas nila ang pelikulang *The Idolmaster Movie: Kagayaki no Mukougawa e!*. Samantala, inilabas naman nila noong Hunyo ang *Persona 3 The Movie No. 2*, ang pangalawang pelikula sa seryeng *Persona 3 The Movie*. Inilabas naman noong Agosto ang prequel na pelikula ng *Uchuu Kyoudai* na pinamagatang *Uchuu Kyoudai #0*.

Labing-isang anime ang nilabas rin nila noong 2015. Noong Enero, nilabas nila ang *The Idolmaster Cinderella Girls*, na base sa isang video game ng seryeng *The Idolmaster*. Ipinalabas ang ikalawang season nito sa parehong taon, mula Hulyo hanggang Oktubre. Sa Enero din nila nilabas ang *Saekano*, na base naman sa isang manga, gayundin ang ikalawang season ng *Aldnoah.Zero*. Samantala, apat na anime ang nilabas nila noong Abril, kabilang na ang *Mahou Shoujo Lyrical Nanoha Vivid*, na base sa isang manga at bahagi ng prangkisang *Mahou Shoujo Lyrical Nanoha*. Inilabas rin nila sa buwan na ito ang *Gunslinger Stratos The Animation* na base sa video game na *Gunslinger Stratos*, at ang anime ng manga na *Denpa Kyoushi*, gayundin ang ikatlong season ng *Uta no Prince-sama*. Noong Hulyo naman, nilabas nila ang anime ng nobelang *Gate* pati na rin ang ikatlong season ng *Working!!*. Inilabas naman nila noong Oktubre ang anime ng mga nobelang magaan na *Gakusen Toshi Asterisk* at ang nobelang *Subete ga F ni Naru*.

Noong Abril 2015, inilabas nila ang ikatlong pelikula ng *Persona 3 The Movie*. Sa parehong buwan, inanunsyo ng istudyo pati ng Sony Music Entertainment ang pagbaba ni Masuo Ueda bilang CEO at pangulo. Pinalitan siya ni Tomonori Ochikoshi. Samantala, inilabas nila ang pelikulang *Kokoro ga Sakebitagatterunda* noong Setyembre, na gawa ng parehong team na gumawa sa *Anohana*.

Labing-isang anime ang inilabas nila para sa taong 2016. Noong Enero, inilabas nila ang anime ng manga na *Boku dake ga Inai Machi* at *Hai to Gensou no Grimgar*, gayundin ang ikalawang season ng *Gate*. Inilabas naman nila noong Abril ang anime ng video game na *Gyakuten Saiban*, pati ang ikalawang season ng *Gakusen Toshi Asterisk*. Noong Hulyo naman nila nilabas ang anime ng nobelang magaan na *Qualidea Code*, gayundin ang anime para sa proyektong multimidya na *B-Project*. Noong Agosto, inilabas naman nila ang *Nanatsu no Taizai: Seisen no Shirushi*, isang apat na episode na espesyal na nagsilbing pangalawang season ng serye. Samantala, inilabas naman nila noong Oktubre ang anime ng nobelang magaan na *Occultic;Nine*, gayundin ang ikaapat na season ng *Uta no Prince-sama*. Inilabas rin nila sa parehong buwan ang anime ng *Web-ban Working!!*, ang spinoff na manga ng *Working!!*, na pinamagatang *WWW.Working!!*.

Noong Enero 2016, dalawang pelikula ang inilabas ng istudyo. Ang una sa mga ito, *Glass no Hana to Kowasu Sekai*, ay inilabas noong 9 Enero. Samantala, inilabas naman nila ang ikaapat at panghuling pelikula ng *Persona 3 The Movie* noong 23 Enero. Bukod dito, inilabas nila ang pelikula para sa yaoi na manga na *Doukyuusei* noong 20 Pebrero.

Walong anime ang inilabas nila noong 2017. Noong Enero, inilabas nila ang anime ng manga na *Demi-chan wa Kataritai* gayundin ang ikalawang season ng *Ao no Exorcist*. Noong Abril, inilabas naman nila ang anime ng video game na *Granblue Fantasy*, sa ilalim ng pamagat na *Granblue Fantasy The Animation*, gayundin ang anime ng nobelang magaan na *Eromanga Sensei*. Sa parehong buwan din nila nilabas ang ikalawang season ng *Saekano*. Inilabas naman nila noong Hulyo ang anime na *Fate/Apocrypha*, na bahagi ng prangkisang *Fate*. Sa Oktubre naman nila nilabas ang anime ng yonkoma na *Blend S* gayundin ang *The Idolmaster SideM*, na bahagi naman ng prangkisang *The Idolmaster*. Bukod sa mga seryeng ito, naglabas rin sila ng tatlong pelikula. Noong 21 Enero, inilabas sa mga sinehan ang pelikulang *Kuroshitsuji: Book of the Atlantic*. Noong 18 Pebrero, inilabas naman nila ang pelikulang *Sword Art Online The Movie: Ordinal Scale*, na isang direktang sequel ng ikalawang season ng anime. Inilabas naman nila noong 6 Mayo ang ikalawang pelikulang *Fairy Tail: Dragon Cry*.

Noong Abril 2018, inanunsyo ng A-1 Pictures ang pagbabago sa tatak ng kanilang istudyo sa Kouenji bilang CloverWorks, upang ihiwalay sila sa pangunahing istudyo nila sa Asagaya.

Anim na anime na inilabas ng istudyo para sa taong 2018, kabilang na ang huling season ng *Fairy Tail*. Sa parehong buwan din nila inilabas ang ikatlong season ng *Nanatsu no Taizai*, gayundin ang orihinal na anime na *Darling in the Franxx* na ginawa sa pakikipagtulungan ng Studio Trigger at CloverWorks. Inilabas naman noong Abril ang anime ng manga na *Wotaku ni Koi wa Muzukashii*. Pinalabas naman sa mga sinehan ang pelikulang *Nanatsu no Taizai: Tenkuu no Torawarebito* noong 18 Agosto. Samantala, inilabas naman nila ang unang bahagi ng ikatlong season ng *Sword Art Online* noong Oktubre, sa ilalim ng pamagat na *Sword Art Online: Alicization*.

Inilabas nila noong Enero 2019 ang anime para sa romcom na manga na *Kaguya-sama wa Kokurasetai*. Nilabas rin nila noong Oktubre ang ikalawang bahagi ng ikatlong season ng *Sword Art Online: Alicization*, sa ilalim ng pamagat na *Sword Art Online: Alicization – War of Underworld*. Samantala, inilabas naman nila noong 14 Hunyo ng parehong taon ang pelikulang *Uta no Prince-sama: Maji Love Kingdom*.

### 2020s 
Limang anime ang inilabas nila noong 2020. Una nilang nilabas noong Enero ang anime na *22/7*, na base sa isang grupo ng mga idol na may kaparehong pangalan. Sa parehong buwan din nila nilabas ang pelikula ng anime na *High School Fleet* ng Production IMS. Samantala, inilabas naman nila ang ikalawang season ng *Kaguya-sama wa Kokurasetai* noong Abril. Nilabas nila ang ikalawang bahagi ng *Sword Art Online: Alicization – War of Underworld* noong Hulyo, matapos nitong mausog mula sa orihinal na paglabas nito sa Abril dahil sa pandemya ng COVID-19. Nakatakda sanang mailabas ang mga anime na *Hypnosis Mic: Division Rap Battle: Rhyme Anima* at ''Sen'yoku no Sigrdrifa* noong Hulyo. Gayunpaman, inusog ang pag-ere sa mga ito papuntang Oktubre dahil rin sa pandemya. Inilabas naman noong 18 Setyembre ang pelikulang anime ng manga na *Omoi, Omoware, Furi, Furare* matapos maantala rin ang orihinal na paglabas nito noong 29 Mayo dahil sa pandemya.

Nilabas naman nila noong Abril 2021 ang anime ng nobelang magaan na *86*, na hinati sa dalawang magkahiwalay na bahagi. Nakaranas ang serye ng mga isyu sa produksiyon, na naging dahilan upang iusog ang paglabas sa ika-18 at ika-19 na episode nito nang isang linggo mula sa orihinal nitong iskedyul, gayundin sa pag-usog sa huling dalawang episode nito hanggang Marso 2022. Samantala, inilabas naman nila ang orihinal na anime na *Visual Prison* noong Oktubre. Sa parehong buwan din nila nilabas ang pelikulang *Sword Art Online Progressive: Hoshi Naki Yoru no Aria*.

Tatlong anime ang nilatag nila para sa taong 2022. Noong Abril, inilabas naman nila ang ikatlong season ng *Kaguya-sama wa Kokurasetai*. Sa sumunod na season sa Hulyo, nilabas naman nila ang mga orihinal na anime na *Lycoris Recoil* at *Engage Kiss*. Inilabas naman noong 2 Setyembre ang pelikula ng *Uta no Prince-sama* na *Uta no Prince-sama: Maji Love Starish Tours*. Lumabas naman sa mga sinehan ang ikalawang pelikula ng *Sword Art Online Progressive* na *Sword Art Online Progressive: Kuraki Yuuyami no Scherzo* noong 22 Oktubre matapos maantala ang orihinal nitong paglabas noong 10 Setyembre dahil sa nagpapatuloy na pandemya. Samantala, ipinalabas naman noong Disyembre ang mga pelikulang anime ng nobelang *Kagami no Kojou* gayundin ang *Kaguya-sama wa Kokurasetai: First Kiss wa Owaranai*.

May tatlong anime na kumpirmadong ilalabas ng istudyo sa 2023. Sa darating na Enero, ilalabas ang anime ng *Nier:Automata* sa ilalim ng pamagat na *Nier:Automata Ver1.1a*. Nakatakdang lumabas naman sa Abril ang anime ng *Mashle*. Samantala, nakalistang lalabas sa 2023 ang anime ng manhwa na *Solo Leveling*. Bukod dito, ipapalabas din ng istudyo ang pelikula ng nobelang magaan na *Eisen Flügel'' sa iaanunsyo pa lang na petsa.

## Gawa 
### Serye 
#### 2000s 
;**Talababa**

#### 2010s 
;**Talababa**

#### 2020s 
;**Talababa**

### Pelikula 
#### 2010s 
#### 2020s 
### Espesyal 
#### 2000s 
#### 2010s 
;**Talababa**

#### 2020s 
;**Talababa**

### Iba pa 
#### 2000s 
#### 2010s 
## Parangal at nominasyon 
## Kontrobersiya 
### Kaso ng nagpakamatay na empleyado noong 2010 
Inilabas noong 11 Abril 2014&nbsp;ng Labor Standards Inspection Office ng Shinjuku ang resulta ng kanilang imbestigasyon tungkol sa pagpapakamatay ng isang production assistant Ayon sa ulat na ito, sinabi ng opisina na nakaranas ng depresyon ang biktima dahil sa labis na pagtatrabaho. Bilang tugon naman sa desisyon ng opisina, sinabi naman ng A-1 Pictures na "kung totoo man ang desisyon, hindi ito inaasahan at hindi kami makakapagkomento dahil hindi malinaw ang dahilan ng desisyon". Samantala, sinabi naman ng isang direktor ng anime na si Daiki Nishimura na "hindi lang A-1 Pictures ang may kasalanan rito, ang buong industriyang kinabibilangan ng A-1 Pictures ang may kasalanan rito". Ayon sa kanya, isang "pagkakamali" raw kung isisisi lang sa istudyo ang pangyayari, at sinabing nakaranas rin siya ng depresyon dahil sa labis na pagtrabaho.

## Talababa 
## Sanggunian 
## Link sa labas 
*  
* 

Kategorya:A-1 Pictures
Kategorya:Mga naitatag noong 2005 sa Hapon
Kategorya:Aniplex
Kategorya:Mga istudyong pang-animasyon sa Tokyo
Kategorya:Mga istudyong pang-animasyon sa Hapon
Kategorya:Mga kumpanyang pangmidya na naitatag noong 2005